CELEX: 62018CN0413
Language: el
Date: 2018-06-21 00:00:00
Title: Υπόθεση C-413/18 P: Αναίρεση που άσκησε στις 21 Ιουνίου 2018 η Η κατά της αποφάσεως που εξέδωσε το Γενικό Δικαστήριο (έκτο τμήμα) στις 11 Απριλίου 2018 στην υπόθεση T-271/10 RENV, Η κατά Συμβουλίου της Ευρωπαϊκής Ένωσης

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/4
            
         
      Αναίρεση που άσκησε στις 21 Ιουνίου 2018 η Η κατά της αποφάσεως που εξέδωσε το Γενικό Δικαστήριο (έκτο τμήμα) στις 11 Απριλίου 2018 στην υπόθεση T-271/10 RENV, Η κατά Συμβουλίου της Ευρωπαϊκής Ένωσης
      (Υπόθεση C-413/18 P)
      (2018/C 341/05)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Η (εκπρόσωπος: M. Velardo, avvocatessa)
      
         Αντίδικος κατ’ αναίρεση: Συμβούλιο της Ευρωπαϊκής Ένωσης
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση της 11ης Απριλίου 2018, H κατά Συμβουλίου (T-271/10 RENV), πρώτον, καθόσον απορρίπτει την προσφυγή της αναιρεσείουσας με αίτημα την ακύρωση της από 7 Απριλίου 2010 υπογραφείσας από τον Προϊστάμενο Προσωπικού της Αστυνομικής Αποστολής της Ευρωπαϊκής Ένωσης στη Βοσνία-Ερζεγοβίνη αποφάσεως με την οποία η αναιρεσείουσα (προσφεύγουσα πρωτοδίκως) μετακινήθηκε στη θέση «Criminal Justice Adviser — Prosecutor» (συμβούλου σε ποινικές υποθέσεις — εισαγγελέα) στο περιφερειακό γραφείο στη Μπάνια Λούκα (Βοσνία-Ερζεγοβίνη) και, επικουρικώς, εφόσον απαιτείται, της αποφάσεως της 30ής Απριλίου 2010, την οποία υπέγραψε ο Αρχηγός Αποστολής κατά την έννοια του άρθρου 6 της αποφάσεως 2009/906/ΚΕΠΠΑ του Συμβουλίου, της 8ης Δεκεμβρίου 2009, σχετικά με την Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ), και, δεύτερον, καθόσον απορρίπτει το αίτημα αποζημιώσεως που στηρίζεται στον μη σύννομο χαρακτήρα των ως άνω αποφάσεων·
               
            
                  —
               
               
                  να αποφανθεί επί της διαφοράς, ενδεχομένως να αναπέμψει την υπόθεση ενώπιον του Γενικού Δικαστηρίου της Ευρωπαϊκής Ένωσης·
               
            
                  —
               
               
                  να καταδικάσει την καθής πρωτοδίκως στα δικαστικά έξοδα της αναιρεσείουσας στην υπόθεση C-455/14 P, καθώς και σε εκείνα της παρούσας αιτήσεως αναιρέσεως.
               
            
         Λόγοι αναιρέσεως και κύρια επιχειρήματα
      
      
                  —
               
               
                  Η αναιρεσείουσα προβάλλει παράβαση του άρθρου 216 του Κανονισμού Διαδικασίας του Γενικού Δικαστηρίου και του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης, καθόσον η αναιρεσιβαλλόμενη απόφαση εκδόθηκε από τμήμα συγκείμενο εν μέρει από τα ίδια μέλη με εκείνα που εξέδωσαν τη διάταξη η οποία αναιρέθηκε από το Δικαστήριο της Ευρωπαϊκής Ένωσης.
               
            
                  —
               
               
                  Σχετικά με τις εξουσίες του προϊσταμένου της MPUE προς έκδοση αποφάσεων περί μετακινήσεως του προσωπικού και τον ρόλο του κράτους μέλους προελεύσεως στο πλαίσιο της μετακινήσεως αποσπασμένων ατόμων, η αναιρεσείουσα προβάλλει παράβαση του άρθρου 61, δεύτερο εδάφιο, του Οργανισμού του Δικαστηρίου, καθόσον ο δικαστής της πρωτόδικης δίκης δεν συμμορφώθηκε προς την απόφαση του Δικαστηρίου περί αναπομπής της υποθέσεως.
               
            
                  —
               
               
                  Παραμόρφωση αποδεικτικών στοιχείων
               
            
                  —
               
               
                  Προσβολή των δικαιωμάτων άμυνας και της αρχής της ίσης μεταχειρίσεως, καθόσον η αναιρεσείουσα δεν εξέθεσε την άποψή της σχετικά με ορισμένα έγγραφα και γραπτές παρατηρήσεις που υπέβαλε το Συμβούλιο κατά τη διάρκεια της πρωτόδικης διαδικασίας.
               
            
                  —
               
               
                  Παράβαση του άρθρου 134, παράγραφος 1, του Κανονισμού Διαδικασίας του Γενικού Δικαστηρίου, καθόσον η αναιρεσιβαλλόμενη απόφαση καταδίκασε την αναιρεσείουσα στα δικαστικά έξοδα της υποθέσεως C-455/14 P ενώ δεν είχε ηττηθεί.